пред търговията.
 Член 418
 Ще се провежда редовен диалог по въпросите от обхвата на глава 20 от дял V (Икономическо и секторно сътрудничество) от настоящото споразумение.
 ГЛАВА 21
 Сътрудничество в областта на трудовата заетост, социалната политика и равните възможности
 Член 419
 Като вземат предвид разпоредбите на глава 13 (Търговия и устойчиво развитие) от дял IV (Търговия и свързани с търговията въпроси) от настоящото споразумение, страните засилват своя диалог и сътрудничество в подкрепа на програмата за достоен труд, политиката по заетостта, здравословните и безопасни условия на труд, социалния диалог, социалната закрила, социалното включване, равенството между половете и борбата с дискриминацията.
 Член 420
 Сътрудничеството в областите, посочени в член 419, преследва следните цели:
 а)
 подобряване на качеството на живот на хората;
 б)
 посрещане на общите предизвикателства като глобализацията и демографските промени;
 в)
 повече и по-добри работни места при достойни условия на труд;
 г)
 подкрепа за социалната справедливост в процеса на реформи на пазарите на труда;
 д)
 насърчаване на условия на пазара на труда, съчетаващи гъвкавостта със сигурността;
 е)
 насърчаване на активните мерки за пазара на труда и подобряване на ефикасността на службите по заетостта, за да се посрещнат нуждите на пазара на труда;
 ж)
 оформяне на пазари на труда, основани в по-голяма степен на включването и способни да интегрират хората в неравностойно положение;
 з)
 намаляване на неформалната икономика чрез превръщане на недекларираната трудова дейност в официална;
 и)
 подобряване на нивото на защита на здравето и безопасността на работното място, включително чрез образование и обучение по въпросите на здравето и безопасността, поощряване на превантивните мерки, предотвратяване на опасностите от големи аварии, управление на отровните химикали и обмен на добри практики и изследвания в тази област;
 й)
 повишаване на степента на социалната закрила и осъвременяване на системите за социална закрила от гледна точка на тяхното качество, достъпност и финансова устойчивост;
 к)
 намаляване на бедността и увеличаване на социалното сближаване;
 л)
 равенство между половете и гарантиране на равни възможности за жените и мъжете в заетостта, образованието, обучението, икономиката, обществото и процеса на вземане на решения;
 м)
 борба с дискриминацията на всички основания;
 н)
 увеличаване на капацитета на социалните партньори и насърчаване на социалния диалог.
 Член 421
 Страните насърчават участието на всички релевантни заинтересовани страни, по-специално социалните партньори, както и организациите на гражданското общество, в реформирането на политиките в Украйна и в сътрудничеството между страните по настоящото споразумение.
 Член 422
 Страните подкрепят корпоративната социална отговорност и отчетност и насърчават отговорните стопански практики като тези, залегнали в Глобалния договор на ООН от 2000 г., в Тристранната декларация на Международната организация на труда (МОТ) за принципите относно многонационалните предприятия и социалната политика от 1977 г., изменена през 2006 г., и Насоките на ОИСР за многонационалните предприятия от 1976 г., изменени през 2000 г.
 Член 423
 Страните се стремят към засилено сътрудничество по въпросите на трудовата заетост и социалната политика в рамките на всички релевантни регионални, многостранни и международни форуми и организации.
 Член 424
 Украйна гарантира постепенно сближаване с правото, стандартите и практиките на ЕС в областта на трудовата заетост, социалната политика и равните възможности, както е посочено в